مقدس اسلام دینی گه کوره گناه, الله تعالی نینگ ممنوع قیلیب قویگن یاکه بویورگن نیرسه لر گه اویغون حرکت ایتمسلیک دن عبارت. پیغمبری میز حضرت محمد (ص) گناه نی, "انسان نینگ تینچی نی بوزیب قویه دیگن و هیچ کیمسه نینگ ایشیتیشی گه طرفدار بولمه گن بیر نیرسه" اوله راق توشینتیریب بیرگن لر.  توبه ایسه, الله تعالی گه یونلیش و اونگه قیتیش معنی سی گه کیلماقده. مسلمان بیر کیشی نینگ بیلیب یاکه بیلمسدن قیلگن گناه لریدن پشیمان بولیشی, اوشبو گناه لر نی تکرارلَمسدن الله گه قیتیشی, الله تعالی گه یونلَیش و اوندن عفو تیلش دیمکدیر.  اوشبو جهتدن آلیب قره گنده توبه, انسان نینگ الله نی انکار ایتیش دن ایمان گه, اونگه عصیان ایتیشدن اطاعت گه, گناه دن ثواب گه و ناتوغری دن توغری گه یونلیشی معنی سی گه کیلماقده.
مقدس اسلام دینیده انسان نینگ گناه سیز بیر شکلده توغیلگن لیگی و کیین چه لیک ایسه گناه قیلیب قویشی نینگ ممکن ایکن لیگی قبول ایتیلگن وضعیتده.  شونده ی قیلیب گناه دن قورینیش و اوشبو معما دن قورتیلیش یوللری توشینتیریلیب بیریلگن انسان گه مقدس اسلام دینیده.  شوباعث, هیچ گناه قیلمسلیک انسان لر جهتیدن بیر فضیلت دن عبارت ایمس.  بونده ی بیر نیرسه نینگ امکانی هم یوق.  اساسی فضیلت ایسه انسان نینگ قیلگن گناه لریدن پشیمان بولیب الله گه توبه ایته آلیشیدن عبارت.  پیغمبری میز حضرت محمد (ص), "برچه انسانلر گناهکار دیرلر.  بیراق, اینگ خیرلی انسان توبه قیله دیگن کیشیدن عبارت" و "گناه لری اوچون انیق روشده توبه قیلیب, اوشبو گناه لر نی قیتیب قیلمه گن کیشی لر هیچ گناه قیلمه گن دیک بوله دیلر" شکلیده بویورگنلر.  شوباعث, انسان لرنینگ توبه یولی بیلن گناه لردن اوزاق لَشیب و توغیلگن کونیدیک پاک بوله دیگن لیگی نی ایتیب اوتیشی میز ممکن.
باشقه بیر حدیث شریفیده پیغمبری میز (ص), "سیز نینگ گناه قیلمس لیگینگیز تقدیرده, الله سیزلرنی یوق ایتیب اورنینگیز گه گناه قیلیب توبه قیله دیگن بنده لر نی یره تگن بولرایدی" شکلیده بویورگنلر.  گناه لر دن نجات تاپیب معنوی جهتدن پاک بولیش نینگ بیرته گینه یولی توبه دن عبارت.  الله سبحانه و تعالی النور سوره سی ۳۱ نچی آیت مبارکه سیده, "... ای مومنلر! فلاح ایگه سی بولیش اوچون همه لرینگیز الله گه توبه قیلینگ" شکلیده بویریب بنده لری نی توبه قیلیش گه چقیرماقده.
الله تعالی انسان لر گه توبه ایشیک لری نی آچیب قویگن وضعیتده.  گناهی نینگ قنچه لیک کتته بولیشی گه قره مسدن, بنده نینگ اویغون بیر شکلده توبه قیلیشی تقدیرده,  الله سبحانه و تعالی اوشبو بنده نینگ گناه لری نی کیچیره دی. قرآن کریمده الزمر سوره سی ۵۳ نچی آیت کریمه سیده, اوشبو خصوصده, "...ای اوز لرینگیز گه قرشی افراطی لیک قیلیتگن بنده لریم! الله نینگ رحمتیدن امید سیز بولمنگیزلر.  شبهه سیز که الله برچه گناه لر نی عفو ایتگی.  چونکه او کوپ عفو ایتوچیدیر.  کوپ مرحمت ایتوچیدیر" شکلیده بویوریلگن.  شوباعث مسلمان بیر کیشی نینگ الله تعالی نینگ عفویدن امید سیز بولمسلیگی کیره ک و بونده ی بیر نیرسه نینگ بولیشی هم ممکن ایمس.
قرآن کریمده الله تعالی نینگ توبه قیله دیگن بنده لریدن راضی بوله دیگن لیگی و اولرنی سیوه دیگن لیگی بویوریلگن.  عینی دمده کتته گناه لر دن اجتناب ایته دیگن کیشی لر نینگ کیچیک گناه لری نینگ عفو قیلینه دیگن لیگی هم بیلدیریلگن. قران کریمده الله سبحانه و تعالی النسا سوره سی ۳۱ نچی آیت مبارکه سیده, "ممنوع بولگن کتته گناه لردن اجتناب ایتیشینگیز تقدیرده, کیچیک گناه لرینگیز نی یاپیپ قویه میز و سیزنی شرفلی قیله میز" شکلیده بویورماقده.
مقدس اسلام دینیده گناه لر, الله نینگ حقی گه تیگیشلی گناه لر و بنده نینگ حقی بیلن علاقه لی گناه لردن عبارت ایککی قسم گه اجره لماقده.  الله تعالی تامانیدن قبول ایتیلیشی اوچون اوشبو ایککی گناه بیلن علاقه لی توبه نینگ ایریم شرط لری موجود.  الله نینگ حقی گه تیگیشلی گناه لر خصوصیده توبه قیلیش اوچون, اوشبو گناه نی قیلگن لیگی گه پشیمان بولیش و خودی منه شو گناه نی قیتیب قیلمس لیک بوییچه قرارلی لیک ضروری بیر موضوع نی تشکیل ایتماقده.  بیراق, بنده لر نینگ حقی بیلن علاقه لی گناه لرده ایسه, بولر گه علاوه حقی یییلگن بنده نینگ حقی نینگ قیتریلیب بیریلیشی و اوشبو کیشی نینگ راضی لیگی نینگ آلینیشی هم شرط.
گناه مسلمان اوچون بیر جرمدن عبارت بولیب انسان نی کیرله تیب قویه دی.  پیغمبری میز حضرت محمد (ص), "مومن گناه قلگنیده یوره گیده قاره بیر لکه تشکیل بوله دی.  توبه قیلیب گناه نی ترک ایتیشی تقدیرده ایسه, قلبیده گی اوشبو قاره لکه یوق بوله دی.  گناه نینگ آرتیب کیتیشی تقدیرده, خودی منه شو قاره لکه هم آرتیب کیته دی" شکلیده بویوریب, گناه نینگ انسان نینگ معنوی حیاتی نینگ مرکزیدن عبارت قلبده تخریبات گه سبب بوله دیگن لیگی و خودی منه شو تخریبات نینگ ایسه فقط گینه توبه بیلن ترمیم بوله دیگن لیگی نی بیلدیرگنلر.  شوباعث, بیر مسلمان نینگ گناه قیلیب قویشی تقدیرده, زود لیک بیلن توبه قیلیب اوشبو گناه لردن قورتیلیشی ضروری.  توبه نینگ اساسی خودی منه شوو پشیمان لیق نی کورسه تیشدن عبارت البته که.
توبه نینگ اوزی گه خاص زمان و مکانی موجود ایمس.  بیراق, نماز, روزه و زکات کبی الله رضاسی اوچون قیلینه دیگن خیرلی ایشلر آرتیدن, سحر وقتی, جمعه و بیرم کونلری و باشقه کیچه لرده قیلینگن توبه نینگ ینه ده کوپراق قبول قیلینه دیگن لیگی بیلدیریلگن.  عینی دمده عرفات, کعبه و حضرت پیغمبر نینگ مسجدی سنگری مبارک جای لرنینگ هم توبه اوچون ینه ده اویغونراق جایلردن عبارت ایکن لیگی معلوم قیلینگن.  اوشبو موضوع لر توبه نینگ آدابیدن عبارت.
صمیمی بیر توبه اوچون انسان نینگ اوزی بیلن حساب له شیشی و نفسی گه قرشی کوره ش آلیب باریشی کیره ک.  بونده ی بیر شرایط ده منفی بیر وضعیت نی بنده لیک, ثواب و فضیلت گه ایلنتریب قویش ممکن.  اوشبو توبه انسان نینگ الله تعالی گه یونلیشی, ایمان کوچی نینگ آرتیشی و امیدی نینگ دوام ایتیشی اوچون زمینه یره تیب بیره دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
